Държавен вестник, бр. 35, 2011 г., стр. 111

БРОЙ  35	
Д Ъ Р Ж А В Е Н  В Е С Т Н И К 	
СТР.  111  
 
14
 
Копие от диплома за висше агрономическо образование или средно 
земеделско- растениевъден профил (т. 2) 
 
 
Удостоверение от Национална служба за съвети в земеделието, че 
овощната градина отговаря на изискванията на направление „Традиционно отглеждане на 
овощни култури” от мярка „Агроекологични плащания” на ПРСР. Това удостоверение се 
прилага САМО при подаване на „Заявление за подпомагане”, т.е. през първата година от 
поемане на 5-годишното задължение. Този документ е задължителен и ако не се приложи, то 
заявлението ще се счита за некоректно попълнено и ДФЗ-РА няма да Ви одобри за участие по 
направлението.  
 
Не забравяйте да се разпишете, както и да поставите печат, ако сте ЕТ или 
юридическо лице, в края на секцията по направление „Традиционно отглеждане на 
овощни култури”!!! 
 
 
 
Под-мярка „Опазване на почвите и водите” 
 
Специфични декларации по направление „Въвеждане на сеитбообращение за опазване 
на почвите и водите” 
 
Специфичната декларация е свързана с предоставения петгодишен план за поне 
четириполно сеитбообращение  и управление на хранителните вещества през годината, в 
която сте одобрени за участие с парцели по това направление. Когато кандидатствате 
за първа година, не трябва да отбелязвате декларацията, но тя е задължителна при 
подаване на „Заявлението за плащане” през всяка следваща година. 
 
Специфични документи по направление „Въвеждане на сеитбообращение за опазване на 
почвите и водите” 
 
Всички документи са задължителни и се прилагат към заявлението. 
 
 
Копие от документ за извършен агрохимичен анализ на почвата за площите, 
върху които ще се прилага сеитбообращението. Документът се представя в ДФЗ-РА през 
първата година при кандидатстване и през петата година най-късно до 30 септември. 
Почвената проба се взема от агроном и се извършва анализ на почвата за запасеността й с N, 
P и K. Лаборатории, в които можете да извършите агрохимичен анализ са, например: 
Централната лаборатория за химични изпитвания и контрол към БАБХ, лабораторията на 
Института по почвознание „Н. Пушкаров”.  
 
Копие от петгодишен план за поне четириполно сеитбообращение и 
управление на хранителните вещества на база на резултатите от агрохимичния анализ, 
заверен от дипломиран агроном. В плана задължително трябва да бъдат описани номерата на 
земеделските парцели и културите, които ще се отглеждат върху тях за 5-годишния период. 
Когато имате намерение да извършвате сеитбообращението върху един земеделски парцел, то 
преди да потърсите услугите на агронома, Вие трябва да разделите блока на земеделското 
стопанство на 4 части (парцела) при очертаване на площите, така че да е спазено изискването 
за минимален размер на наблюдавания парцел от 0,1 ха в ИСАК. За четирите нови парцела 
агрономът трябва да подготви 5-годишния план. 
 
Копие от диплома за висше образование на агронома, заверил плана. 
 
ВАЖНО ! 
Имате възможност да засадите по 10 млади дръвчета на хектар в традиционната 
овощна градина за целия период на подпомагане (за 5 години), като за тази дейност Вие 
няма да получавате подпомагане.  
 
В удостоверението, служителят на НССЗ трябва ЗАДЪЛЖИТЕЛНО да отбележи дали 
ще засаждате нови дръвчета.